Document ID: 32003D0506

Odločba Komisije
z dne 3. julija 2003
o spremembi Odločbe 2001/881/ES o sestavi seznama mejnih kontrolnih točk, dogovorjenih za veterinarske preglede živali in živalskih proizvodov iz tretjih držav, ter Odločbe 2002/459/ES o seznamu enot v računalniškem omrežju Animo
(Besedilo velja za EGP)
(2003/506/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav [1], in zlasti člena 6(2) Direktive,
ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali pri vstopu v Skupnost iz tretjih držav in o spremembi direktiv 89/662/EGS, 90/425/EGS ter 90/675/EGS [2], kakor je bila nazadnje spremenjena z Direktivo 96/43/ES [3], in zlasti člena 6(4) Direktive,
ob upoštevanju naslednjega:
(1) Seznam mejnih kontrolnih točk za veterinarske preglede živih živali in živalskih proizvodov iz tretjih držav, odobren z Odločbo Komisije 2001/881/ES [4], kakor je bila nazadnje spremenjena z Odločbo 2002/986/ES [5], ki vsebuje številko enote Animo za vsako mejno kontrolno točko, mora biti posodobljen zaradi upoštevanja razvoja dogodkov v nekaterih državah članicah in pregledov Skupnosti.
(2) Seznam enot Animo v Odločbi Komisije 2002/459/ES [6], kakor je bila spremenjena z Odločbo 2002/986/ES, ki vsebuje številko enote Animo za vsako mejno kontrolno točko v Skupnosti, mora biti ustrezno posodobljen zaradi upoštevanja ustreznih sprememb in ohranitve seznama, identičnega tistemu v Odločbi 2001/881/ES.
(3) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2001/881/ES se nadomesti z besedilom v Prilogi I k tej odločbi.
Člen 2
Priloga k Odločbi 2002/459/ES se spremeni v skladu s Prilogo II k tej odločbi.
Člen 3
Ta odločba je naslovljena na države članice.
V Bruslju, 3. julija 2003

Labels: 17
5
3
6
12